Ritgerð þessi fjallar um tilhögun og framkvæmd fóðrunar reiðhrossa á höfuðborgarsvæðinu. Hún greinir frá niðurstöðum könnunar sem gerð var í hesthúsahverfum þar í apríl árið 2000. Af helstu niðurstöðum má nefna að fóðrun hrossa á þessu svæði, byggir yfirleitt ekki á reiknuðum fóðurþörfum eða efnagreiningum gróffóðurs. Þekkingargrunnur hestamanna á fóðri og fóðurefnum virðist almennt fremur veikur. Offóðrun og óþörf notkun kjarnfóðurs sýnist algeng miðað við þjálfunarstig hrossanna. Minnkand notkun þurrheys með tilkomu ferbagga og rúlla hefur lítil áhrif haft á heildarkostnað við heyfóðrun en tíðni heymæði og hrossasóttar hefur dvínað. Múkk er algengt vandamál sem oft virðist mega tengja kjarnfóðurgjöf.
Fóðrun dýra, Hestar, Hestahald, Fóðurblöndur, Reiðhestar
Networked Digital Library of Theses and Dissertations